# Centre Penitenciari Brians 1

* «Centre Penitenciari de Can Brians» redirigeix aquí. Vegeu-ne altres significats a «Centre Penitenciari Brians 2».
El Centre Penitenciari Brians 1 és una presó de la Generalitat de Catalunya situada al municipi de Sant Esteve Sesrovires. Es va inaugurar l'any 1991, amb un projecte de Bonell i Gil Arquitectes, format per Esteve Bonell, Francesc Rius, Josep Maria Gil i Manuel Brullet. Ocupa una superfície construïda de 61.562,17 m². Està situat al costat del Centre Penitenciari Brians 2. La presó Can Brians 1 és la que concentra els presos preventius de l'àrea de Barcelona, després del tancament de la Model.

## Història

El C.P. Brians 1 va ser el segon a ser construït i gestionat per la Generalitat de Catalunya per mor de les competències assumides uns anys abans. Quan l'equipament es va posar en marxa es va destinar exclusivament a població reclusa masculina, però l'any 1993 es va inaugurar un nou mòdul destinat a dones penades dins del mateix recinte.
Una llarga polèmica respecte la gestió del centre per part de l'avant-penúltim i del penúltim director i les pràctiques d'alguns funcionaris de Brians va sortit reflectida en alguns mitjans de comunicació. El director del centre (1 de juliol de 2008-setembre 2017) Joan Carles Navarro, va arribar a ser citat en un judici pel suïcidi d'una reclusa.
El director Font va arribar a comparèixer per respondre preguntes dels parlamentaris. Un sindicat de funcionaris de presó va denunciar el director Font. Aquest,en contre de la versió de la Conselleria ,mai va rebre amenaces per part de funcionaris, aquesta va ser la construcció publica per “dimitir-lo” per la seva gestió insostenible i afers obscurs a punt de veure la llum publica.El van convidar a dimitir,cosa que va fer. Després de la dimissió de Josep Font, Gemma Torres va prendre possessió com a directora del CP Brians 1, el quinze de gener de 2019.

## Interns notables

Pedro Jiménez, condemnat diverses vegades per violacions, robatoris amb violència i la mort de dues policies en pràctiques el 5 d'octubre de 2004 (L'Hospitalet de Llobregat)
Rosa Peral, condemnada per l'assassinat d'un guàrdia urbà al Penedès, va ser traslladada a Brians 1 provinent de Wad Ras. (Crim de la urbana o crim del pantà de Foix).
Juan Francisco López, assassí d'una noia de 13 anys (Vilanova i la Geltrú) hi va ingressar el 7 de juny de 2018.
Fèlix Millet i Jordi Montull, condemnats pel cas "Palau" van ingressar en aquesta presó el 5 de febrer de 2018. Montull va sortir el 27 de febrer de 2018 en llibertat provisional després del pagament d'una fiança.

## Referències

* ↑ «Els centres penitenciaris a Catalunya». Departament de Justícia de la Generalitat de Catalunya. [Consulta: 23 febrer 2017].
* ↑ «Centro penitenciario Brians» (en castellà). ES_ARQ. [Consulta: 29 abril 2024].
* ↑ «Centre Penitenciari Brians 2». Departament de Justícia de la Generalitat de Catalunya. Arxivat de l'original el 7 d’agost 2015. [Consulta: 23 febrer 2017].
* ↑ «Dimiteix el director de la presó de Can Brians per amenaces de mort de funcionaris». Grup les Notícies de Catalunya, 19-12-2018. [Consulta: 27 gener 2019].
* ↑ «El último director de la Modelo sustituye al polémico director de la prisión de Brians I» (en castellà). eldiario.es, 30-11-2017. [Consulta: 27 gener 2019].
* ↑ «Els treballadors del Centre Penitenciari Brians 1 es manifesten per exigir el cessament del director de la presó». Partal, Maresma i Associats sl, 09-05-2018. Arxivat de l'original el 2019-03-31. [Consulta: 27 gener 2019].
* ↑ Calvó Carrió, Sònia. «Citen a testificar l'exdirector de Brians I, Joan Carles Navarro, pel suïcidi d'una interna en règim d'aïllament». La Directa SCCL, 12-06-2018. [Consulta: 27 gener 2019].
* ↑ «Denuncien el director de Brians 1 per vulnerar la llibertat sindical». SCG Aquitània SL, 05-04-2018. [Consulta: 27 gener 2019].
* ↑ RIART, MONTSE. «Dimiteix el director de Brians I després de les amenaces de mort d'alguns treballadors». Ara.cat, 19-12-2018. [Consulta: 27 gener 2019].
* ↑ «Els Mossos investiguen coaccions i amenaces que haurien fet dimitir el director de la presó Brians 1». RADIOCAT XXI S.L, 19-12-2018. [Consulta: 27 gener 2019].
* ↑ «Dimiteix el director de Brians 1 després de rebre amenaces de mort de funcionaris». CCMA, 19-12-2018. [Consulta: 27 gener 2019].
* ↑ «Gemma Torres, nova directora de la presó de Brians 1». Mediabaix, 15-01-2019. [Consulta: 27 gener 2019].
* ↑ «Pedro Jiménez García» (en castellà). Criminalia. Arxivat de l'original el 2019-01-28. [Consulta: 27 gener 2019].
* ↑ «Rosa Peral va ser traslladada a la presó de Brians 1 perquè la seva presència va alterar la vida al centre penitenciari de Wad-Ras». Catalunya Diari, 19-01-2018. [Consulta: 27 gener 2019].
* ↑ R.S., Guillem. «Presó sense fiança per a l'assassí de la Laia després de dir que anava molt drogat i que no recorda res». Catalunya Diari, 07-06-2018. [Consulta: 27 gener 2019].
* ↑ «Millet i Montull ingressen a la presó de Brians 1 per la condemna del cas Palau». CCMA, 05-02-2018. [Consulta: 27 gener 2019].
* ↑ «Palau de la Música - Recull de premsa». El Palau de la Música- Orfeó Català. [Consulta: 27 gener 2019].